Dirt 3

Dirt 3 (stilizuojama kaip DiRT 3) – 2011 m. lenktynių simuliacijos žanro kompiuterinis žaidimas, sukurtas ir išleistas studijos „Codemasters“ ir prieinamas Microsoft Windows, PlayStation 3 bei Xbox 360 platformoms. Priešingai, nei ankstesnėje dalyje, šioje nebenaudojamas Colin McRae vardas.

Kaip ir „Dirt 2“, čia galima rinktis iš gausybės ralio lenktynininkų, tokių kaip Ken Block, Tanner Foust, Liam Doran, Kris Meeke, Sébastien Ogier, Sébastien Loeb, Mohammed Ben Sulayem bei kitų. Galima lenktyniauti bekelėse (off-road) trasose, kurios žaidėją nukelia į beveik bet kokį pasaulio kontinentą: Europą, Afriką, Aziją ir Š. Ameriką, kartu su tiems regionams būdingais klimato pokyčiais. 

2012 m. išleistas „Complete Edition“, susidedantis iš pagrindinio žaidimo ir keleto papildinių, kuriame pridėtos naujos trasos bei automobiliai.„Dirt 3 Complete Edition expands the award-winning off-road racer with cars and routes“ – Codemasters (archyvuota) 2017 m. buvo išimtas iš „Steam“ platformos dėl pasibaigusių automobilių gamintojų suteiktų licencijų galiojimo.„Grid, Dirt 3 and F1 2013 removed from Steam“ – pcgamer.com.  

 Žaidimo eiga 
Pagrindinis žaidimo kursas "Dirt Tour" leidžia dalyvauti lenktynėse ir renkant taškus pritraukti įvairių rėmėjų dėmesį, kurie pasirūpina naujais automobiliais. Lenktynių metu galima naudoti laiko atsukimo funkciją, bet jos panaudojimas atima dalį uždirbtų reputacijos taškų. Taip pat atsiranda naujas sunkumo lygis (hardcore), leidžiantis lenktynių metu vaizdą matyti tik iš automobilio vidaus (head cam), o be to, suintensyvėja lietus arba snigimas ir nelieka jokių pagalbinių gairių.„DiRT 3 Preview“, Eurogamer Neskaitant to, kas jau buvo matyta „Dirt 2“, trečioji serijos dalis pristatė dar keletą naujų lenktynių tipų.

 Lenktynių tipai: 

 Ralio lenktynės (Rally racing)
 Ralio krosas (Rallycross)
 Hillclimbing
 Landrush
 Gymkhana
 Head 2 Head

 Specialieji režimai: 

 Invasion
 Outbreak
 Transporter

 Įvertinimas 
Bendras „Dirt 3“ vertinimas buvo teigiamas, daugiausiai pagyrimų sulaukė jo eiga, automobilių pasirinkimas ir fizikos. „IGN“ gerai atsiliepė apie žaidimo eigą ir tinklinį režimą.„Dirt 3 Review“ – IGN Panašiai ir „GameTrailers“ rodė palankumą žaidimo eigai bei jo pastatymui.„Dirt 3 Review“ – GameTrailers (YouTube vaizdo įr.) Tuo tarpu „Official Xbox Magazine“ kritikavo automobilių santykį su žemės paviršiumi bei socialinių tinklų funkcijas.„Dirt 3 review“ – Official XBox Magazine.  O „Destructoid“ liaupsino žaidimo grafikas, muziką, garsus, automobilių pasirinkimą bei daugelio žaidėjų režimo pateikimą.„Review: Dirt 3“ – Destructoid. Nepriekaištingas orų pokyčių dinamiškumas neliko nepastebėtas „Eurogamer“, kuris šalia to teigiamai įvertino Gymkhana lenktynių režimą, nustatymų galimybes bei automobilių valdymą.„Dirt 3“ – Eurogamer.

 Šaltiniai 

Kategorija:2011 kompiuteriniai žaidimai
Kategorija:Lenktynių simuliatoriai